CELEX: 62008CN0345
Language: bg
Date: 2008-07-28 00:00:00
Title: Дело C-345/08: Преюдициално запитване, отправено от Verwaltungsgericht Schwerin (Германия) на 28 юли 2008 г. — Krzysztof Pesla/Justizministerium Mecklenburg-Vorpommern

11.10.2008   
            
            
               BG
            
            
               Официален вестник на Европейския съюз
            
            
               C 260/9
            
         Преюдициално запитване, отправено от Verwaltungsgericht Schwerin (Германия) на 28 юли 2008 г. — Krzysztof Pesla/Justizministerium Mecklenburg-Vorpommern
   (Дело C-345/08)
   (2008/C 260/15)
   Език на производството: немски
   Препращаща юрисдикция
   Verwaltungsgericht Schwerin
   Страни в главното производство
   
      Ищец: Krzysztof Pesla
   
      Ответник: Justizministerium Mecklenburg-Vorpommern
   Преюдициални въпроси
   
               1.
            
            
               Съответства ли на член 39 ЕО положение, при което установяване на еквивалентност по смисъла на член 112a, алинеи 1 и 2 от Deutsches Richtergesetz (Закон за съдиите) се прави само, когато от представените документи може да се заключи, че гражданинът на ЕС разполага със знанията и уменията, които са предмет на проверка от (немския юридически) изпит по задължителните учебни дисциплини съгласно член 5, алинея 1 от Deutsches Richtergesetz?
            
         
               2.
            
            
               При отрицателен отговор на първия въпрос, изисква ли член 39 ЕО единственият критерий за проверка на еквивалентността, който съответства на европейското право, да е дали получената в ЕС университетска диплома от гражданите на ЕС, заедно с представените към нея доказателства за обучение и професионален опит, е сравнима от гледна точка на (интелектуалното) ниво на образование и на положените във връзка с това усилия с немския първи държавен юридически изпит?
            
         
               3.
            
            
               При отрицателен отговор на втория въпрос, съответства ли на член 39 ЕО положението, при което установяването на еквивалентност по смисъла на член 112a, алинеи 1 и 2 от Deutsches Richtergesetz все пак се свързва с изпитния материал от задължителните учебни дисциплини от (немския) първи (юридически) държавен изпит, но на фона на вече успешно придобитото другаде на територията на Общността юридическо образование, се поставят само леко „понижени“ изисквания?